לאוניד סלוצקי

לאוניד ויקטורוביץ' סלוצקי (ברוסית: Леони́д Ви́кторович Слу́цкий; נולד ב-4 במאי 1971 בוולגוגרד, ברית המועצות) הוא שוער עבר ומאמן כדורגל יהודי-רוסי. משנת 2009 עד שנת 2016 היה מאמנה הראשי של קבוצת הכדורגל צסק"א מוסקבה ומאוגוסט 2015 עד יוני 2016 היה מאמן במקביל את נבחרת רוסיה בכדורגל. תחתיו זכתה צסק"א באליפות ליגת העל הרוסית בכדורגל (2013, 2014, 2016), בגביע הרוסי (2011, 2013) ובסופרקאפ הרוסי (2013, 2014). בשנת 2017 כיהן כמאמן קבוצת האל סיטי מבלי שהצליח להוביל אותה לתארים כלשהם. בשנת 2018 מונה למאמן ויטסה ארנהם ובהתחלה היה נדמה שמצליח להוביל אותה לראשות טבלת הליגה, אך בעקבות 5 הפסדים רצופים הודיע על התפטרות בנובמבר 2019. תחילת קריירת הכדורגל של סלוצקי הייתה כשוער במועדוני כדורגל הסובייטים, בעיקר במועדוני עיר הולדתו וולגוגרד, בה גם החל את קריירת האימון שלו בשנת 1993, במועדון הכדורגל אולימפיה וולגוגרד, בגיל 22. בשנת 1999 הקבוצה סיימה ראשונה באליפות מחוז דרום של הליגה החובבנית וזכתה בגביע הרוסי לקבוצות חובבניות והבטיחה העפלה לליגה הרוסית השנייה. בעונת 2001 מונה למאמן קבוצת אוראלאן אליסטה, במקום סרגיי פאבלוב שפוטר, אולם זמן קצר לאחר מכן הקבוצה פורקה והוא מונה למאמן קבוצת הכדורגל מוסקבה מליגת העל הרוסית בכדורגל. בשנת 2007 סלוצקי החליף את ואלרי פטראקוב וכבר במשחק הבכורה מול ספרטק מוסקבה, קבוצתו ניצחה בתוצאה 1:3 והקבוצה הצליחה להעפיל לגמר הגביע הרוסי וסיימה במקום הרביעי בטבלה התוצאה הטובה ביותר בתולדות הקבוצה. בדצמבר 2007 הוא חתם על חוזה לאימון קבוצת קריליה סובייטוב סמרה. באותה עונה סיימה קריליה במקום הששי בטבלה, שהעניק לה אפשרות להתמודד במסגרות האירופיות. באוקטובר 2009 הוא מונה למאמן קבוצת צסק"א מוסקבה, בעונת הבכורה שלו כמאמן צסק"א העפילה לשלב רבע גמר ליגת האלופות וסיימה חמישית בטבלת האליפות, אולם עונה לאחר מכן צסק"א סיימה כסגנית האלופה ושמרה על מקומה בראשות בטבלה עונה לאחר מכן, אף שסיימה במקום השלישי. במאי 2011 צסק"א זכתה בגביע הרוסי, בפעם הששית בתולדותיה, שהיה לתואר הראשון שסלוצקי זכה בו. בעונת 2011/12 צסק"א סיימה במקום השלישי, במה שהסתמן כאכזבה, אך סלוצקי שמר על משרתו כמאמן הקבוצה, כאשר במסגרת ליגת האלופות, צסק"א העפילה לשמינית הגמר והודחה על ידי ריאל מדריד. לאוניד סלוצקי הודיע על התפטרותו, אך מנהלי הקבוצה לא קיבלו את התפטרותו ובמקום זאת הרחיבו את חוזה ההעסקה שלו. בעונת 2013 צסק"א מוסקבה זכתה באליפות הליגה הרוסית, לראשונה מזה 7 שנים, ובאותה שנה זכתה גם בגביע הרוסי ובסופרקאפ הרוסי, כאשר בסוף העונה סלוצקי נבחר למאמן העונה. בעונת 2014 צסק"א שוב זכתה באליפות המדינה ובסופרקאפ הרוסי. באוגוסט 2015, לאוניד סלוצקי מונה למאמן נבחרת רוסיה, לקראת יורו 2016, זאת במקביל להיותו מאמן צסק"א. עקב כישלון הנבחרת וחוסר יכולתה להעפיל משלב הבתים של טורניר הגמר, הודיע סלוצקי לאחר ההדחה על התפטרותו מתפקיד מאמן הנבחרת. בדצמבר 2016 התפטר סלוצקי מאימון צסק"א מוסקבה בעקבות חוסר הצלחתה. מיוני ועד דצמבר 2017 כיהן כמאמנה של האל סיטי האנגלית מליגת הצ'מפיונשיפ. במרץ 2018 ויטסה ארנהם מליגת העל ההולנדית הודיעה שסלוצקי יאמן את הקבוצה החל מעונת 19–2018. בעקבות רצף הפסדים הודיע על עזיבה בנובמבר 2019. בדצמבר 2019 חתם ברובין קאזאן ל-5 שנים. בסיום עונת 2021/2022 נשר עם הקבוצה לליגת המשנה. בדצמבר 2023, מונה לאמן את שאנגחאי שנחווה מליגת העל הסינית בכדורגל. בדצמבר 2016 מועדון הכדורגל צסק"א מוסקבה הקים בית ספר לכדורגל על שם לאוניד סלוצקי בתחילת 2018 בית הספר חדל לפעול בחסות צסק"א מוסקבה והחל מעונת 2018/19 מהווה חלק ממועדון רוטור וולגוגרד. בשלב זה, סלוצקי הביע את מורת רוחו מהתפתחות העניינים וטען שהעברת בית הספר לחסות מועדון הכדורגל "רוטור" הורידה את רמתו הגבוהה של בית הספר. סלוצקי הודיע כי הוא משתף פעולה עם האחים אלכסיי ווסילי ברזוצקי. באוקטובר 2019 סלוצקי הביע שוב את מורת רוחו מהכפפת המועדון לחסות "רוטור". בשנת 2019 הודיע שבכוונתו לממן הקמת אצטדיון כדורגל חדש בוולגוגרד שייקרא "אצטדיון הבונבוניירה". לאוניד סלוצקי נשוי לאירינה ולהם בן בשם דמיטרי. כמאמן אליפות רוסיה - 2013, 2014, 2016 גביע רוסיה בכדורגל - 2013, 2011 הסופר קאפ הרוסי - 2013, 2014 מאמן העונה ברוסיה: 2012/13, 2013/14, 2015/16 מאמן החודש בליגת העל הרוסית בכדורגל: מאי 2021 מדיה וקבצים בנושא לאוניד סלוצקי בוויקישיתוף לאוניד סלוצקי, ביישום טלגרם לאוניד סלוצקי, ברשת החברתית אינסטגרם לאוניד סלוצקי, באתר Soccerway לאוניד סלוצקי, באתר WorldFootball.net לאוניד סלוצקי, באתר FootballDatabase.eu פרופיל המאמן, באתר Transfermarkt מיכאל יוכין‏, רוקד על שתי חתונות: לאוניד סלוצקי שיכפל את הקסם מצסק"א בנבחרת, באתר וואלה, 6 בספטמבר 2015 Отправлен в отставку первый еврей из России, тренировавший в чемпионате Англии מחליף את קאפלו: לאוניד סלוצקי מונה למאמן נבחרת רוסיה, באתר וואלה, 7 באוגוסט 2015 לאוניד סלוצקי התפטר מתפקידו כמאמן נבחרת רוסיה ЛЕОНИД СЛУЦКИЙ – ГЛАВНЫЙ ТРЕНЕР «РУБИНА» Леонид Слуцкий бесплатно научит детей играть в футбол